laion/Wikipedia-Exotic huggingface dataset:
אליפות אירופה בשחייה 2022

אליפות אירופה בשחייה נערכה ברומא, איטליה מה-11 באוגוסט ועד ה-21 באוגוסט 2022. התחרויות בשחייה, שחייה אומנותית וקפיצה למים נערכו במרכז הספורט פורו איטליקו (אנ') והשחייה במים פתוחים ובקפיצה למים מגובה באוסטיה, שכונה גדולה של רומא, הנמצאת ליד הנמל העתיק של רומא. 13 באוגוסט דוד פופוביץ' (רומניה רומניה) קבע במשחה הגמר במשחה ל-100 מטר חופשי שיא עולם חדש של 46.86 שניות. 12 באוגוסט דוד פופוביץ' (רומניה רומניה) קבע בשלב חצי הגמר במשחה ל-100 מטר חופשי שיא אירופה חדש של 46.98 שניות. מריט סטיינברכן (הולנד הולנד), זכתה ב-7 מדליות, 4 זהב מהן 2 אישיות, 1 כסף אישית ו-2 ארד. שרה שסטרם (שוודיה שוודיה), זכתה ב-5 מדליות, 3 זהב מהן 2 אישיות, 1 כסף ו-1 ארד. סימונה קואדרלה (איטליה איטליה), זכתה ב-3 מדליות אישיות, 2 זהב ו-1 כסף. מרגריטה פנציירה (איטליה איטליה), זכתה ב-2 מדליות זהב אישיות. תומאס צ'קון (איטליה איטליה), זכה ב-6 מדליות, 4 זהב מהן 2 אישיות ו-2 כסף מהן 1 אישית. כרישטוף מילאק (הונגריה הונגריה), זכה ב-5 מדליות, 3 זהב מהן 2 אישיות ו-2 כסף מהן 1 אישית. ניקולו מרטיננגי (איטליה איטליה), זכה ב-4 מדליות, 3 זהב מהן 2 אישיות ו-1 כסף. דוד פופוביץ' (רומניה רומניה), זכה ב-2 מדליות זהב אישיות. (*) שחייניות ששחו בשלב המוקדמות וזכו אף הן במדליות (*) שחיינים ששחו בשלב המוקדמות וזכו אף הם במדליות (*) שחיינים ששחו בשלב המוקדמות וזכו אף הם במדליות 16 שחיינים (4 שחייניות ו-12 שחיינים) השתתפו באליפות זו. אתר האינטרנט הרשמי של אליפות אירופה בשחייה 2022 (באיטלקית) אתר האינטרנט הרשמי של אליפות אירופה בשחייה 2022 (באנגלית) אתר הבית
אסתר הלמן נוסבוים

אסתר הלמן נוסבוים (נולדה ב־1961) היא שופטת ישראלית המכהנת כנשיאת בית המשפט המחוזי בנצרת. הלמן נוסבוים סיימה את לימודיה בבית הספר התיכון הגימנסיה העברית בירושלים בשנת 1979. לאחר השירות הצבאי החלה ללמוד משפטים באוניברסיטה העברית בירושלים, אותם סיימה בשנת 1985. היא התמחתה בבית המשפט העליון ובמשרד עורכי דין ובשמת 1986 הוסמכה כעורכת דין. בשנים 1986–1994 עבדה כעורכת דין שכירה. במאי 1994 מונתה הלמן נוסבוים לרשמת בתי משפט השלום במחוז הצפון. במרץ 1997 היא נבחרה לכהן כשופטת של בית משפט השלום במחוז הצפון. בספטמבר 2001 נבחרה לכהונה בפועל כשופטת בבית המשפט המחוזי בנצרת למשך שנה. בנובמבר 2002 מונתה לכהונת סגן נשיא בבית משפט השלום בנצרת. במאי 2004 מונתה לכהן כרשמת ושופטת בפועל של בית משפט המחוזי בנצרת. בספטמבר 2004 מונתה לכהן כשופטת בית המשפט המחוזי בנצרת. הלמן נוסבוים ישבה בהרכב שהרשיע את רומן זדורוב ברצח תאיר ראדה, בהחלטה שניתנה פה אחד. בדצמבר 2016 מונתה לכהונת סגנית נשיא בית המשפט המחוזי נצרת. במהלך כהונתה כסגנית נשיאת בית המשפט המחוזי בנצרת, הלמן נוסבוים כהנה כחברה בבית הדין המשמעתי לשופטים. בפברואר 2022 מונתה לנשיאת בית המשפט המחוזי בנצרת, כשהיא מחליפה את השופט אברהם אברהם. השתתפה בוועדה שמינה שר המשפטים יריב לוין לבחירת נשיא בית המשפט המחוזי בבאר שבע. הלמן נוסבוים, חברת קיבוץ כפר רופין לשעבר, מתגוררת בכפר תבור. היא נשואה לאברהם הלמן ולהם ארבעה ילדים. אסתר הלמן נוסבוים, באתר הרשמי של הרשות השופטת ynet, השופטת פוזננסקי-כץ הורשעה בפרשת המסרונים, באתר כלכליסט, 15 באפריל 2018 הודעה על מינויה של השופטת אסתר הלמן-נוסבוים לתפקיד נשיאת בית-המשפט המחוזי נצרת, באתר הרשות השופטת – gov.il, ‏10 בפברואר 2022 דני ברנר, השופטת אסתר הלמן מונתה לנשיאת בית המשפט המחוזי בנצרת, באתר "היום בעמק" חן מענית, פוגלמן מתנגד למועמד של לוין לנשיא המחוזי בב"ש, וסבור כי הוא נועד לנגח את המערכת, באתר הארץ, 1 בפברואר 2024
טקס פרסי אופיר לשנת 2022

טקס פרסי האקדמיה לקולנוע ה-33 להענקת פרסי אופיר מטעם האקדמיה הישראלית לקולנוע וטלוויזיה התקיים ב-18 בספטמבר 2022 בזאפה, תל אביב. הפרסים הוענקו מטעם האקדמיה הישראלית לקולנוע וטלוויזיה, כאשר הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר. לתחרות בשנה זו הוגשו 95 סרטים - המספר הגבוה ביותר אי פעם. מנחה הטקס היה עוז זהבי, כאשר יובל שרף ותיקי דיין הצטרפו אליו בשיר הפתיחה של הטקס. חלק מקטעי הקישור של הטקס ביצע זהבי ביחד עם נלי תגר ושני קליין. ב-10 באוגוסט 2022 הוכרזו המועמדים לפרס אופיר. בתחרות שנה זו נשבר שיא במספר הנשים המועמדות לקבלת פרס בקטגוריות השונות. בפרס הסרט הטוב ביותר זכה סרטה של אורית פוקס רותם "סינמה סבאיא". הבמאית והתסריטאית לינה צ'פלין זכתה בפרס אופיר על מפעל חיים. רשימת המועמדים בתחרות פורסמה ב-10 באוגוסט 2022, כאשר הסרטים "ולריה מתחתנת" של מיכל ויניק ו"קריוקי" של משה רוזנטל מובילים במספר המועמדויות (14). להלן הסרטים אשר מועמדים לשני פרסים או יותר: ולריה מתחתנת (14) קריוקי (14) סינמה סבאיא (12) הדרך לאילת (11) סבוי (7) בתולים (5) יוני אפס (4) השתיקה (3) איפה אנה פרנק (2) ילדים של אף אחד (2) כאילו אין מחר (2) להלן הסרטים אשר זכו בשני פרסים או יותר: סינמה סבאיא (5) קריוקי (4) סבוי (3) במהלך הטקס, על רקע השיר "נאסף תשרי" בביצועו של צביקה פיק, הוקרן סרטון לזכרם של אישים בולטים בתעשיית הקולנוע שהלכו לעולמם במהלך השנה החולפת: פרוספר פריינטה (1942-2022) - במאי ותסריטאי אופליה שטראל (1940-2022) - שחקנית מייקל שניידר (1939-2022) - שחקן נועם וייסמן (1968-2022) - עורך הרב אורי זוהר (1935-2022) אורי קליין (1946-2022) - מבקר קולנוע צביקה פיק (1949-2022) - זמר ויוצר מיכה שרפשטיין (1947-2022) - מפיק ושחקן רולף (שמעון) עדן (1930-2022) - שחקן רוני יעקב (1931-2022) - מפיק גיל אלקבץ (1957-2022) - אנימטור ומאייר שמוליק לוי (1946-2022) - גריפ ראשי אור סיגולי, ‏פרסי אופיר 2022: על ייצוג להטב"קי והקולנוע הגאה של השנה בישראל, באתר "סריטה", 9 באוגוסט 2022 יאיר רוה, המועמדים לפרס אופיר 2022: ״קריוקי״ ו״ולריה מתחתנת״ מובילים, בבלוג הקולנוע "סינמסקופ", 10 באוגוסט 2022 אורון שמיר, ‏פרסי אופיר 2022: הזוכים, הזוכות והטקס, באתר "סריטה", 18 בספטמבר 2022 דביר רשף, "ולריה מתחתנת" ו"קריוקי" מובילים עם 14 מועמדויות בפרסי אופיר, באתר ynet, 10 באוגוסט 2022 וואלה! תרבות‏, פרסי אופיר 2022: "ולריה מתחתנת" ו"קריוקי" מובילים במספר המועמדויות, באתר וואלה, 10 באוגוסט 2022 מערכת טיים אאוט , ‏פרסי אופיר 2022: "ולריה מתחתנת" ראש בראש עם "קריוקי", באתר "Time Out ישראל", 10 באוגוסט 2022 נועם כהן, ‏פרסי אופיר 2022: "ולריה מתחתנת" ו"קריוקי" מובילים במספר המועמדויות, באתר ‏מאקו‏, 10 באוגוסט 2022
Traumazine

Traumazine הוא אלבום האולפן השני של הראפרית האמריקאית מייגן די סטליון. האלבום יצא לאור ב-12 באוגוסט 2022, על ידי חברות התקליטים 300 אנטרטיינמנט ו-1501 סרטיפייד. ביוני 2022 חשפה די סטליון בראיון לרולינג סטון שהיא שיתפה פעולה עם הראפר פיוצ'ר עבור אלבומה השני הקרוב בשיר ששמו "Pressurelicious". ב-11 באוגוסט 2022, הכריזה די סטליון בעמוד בטוויטר שלה שאלבום האולפן השני שלה Traumazine יצא לאור למחרת. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022. מידע על האלבום Traumazine באתר MusicBrainz מידע על האלבום Traumazine באתר AllMusic האלבום Traumazine באתר Discogs האלבום Traumazine באתר ספוטיפיי האלבום Traumazine באתר אפל מיוזיק האלבום Traumazine באתר Last.fm Moore, Sam (10 באוגוסט 2022). "Megan Thee Stallion shares funeral-themed teaser for 'Traumazine'". NME. נבדק ב-10 באוגוסט 2022. {{cite web}}: (עזרה) Kearns, Sarah (10 באוגוסט 2022). "Megan Thee Stallion Previews Sophomore Album 'Traumazine' With Ominous Teaser Video". Hypebeast. נבדק ב-10 באוגוסט 2022. {{cite web}}: (עזרה) Conteh, Mankaprr (15 ביוני 2022). "Megan Thee Stallion Will Not Back Down". Rolling Stone. נבדק ב-16 ביוני 2022. {{cite web}}: (עזרה) Torres, Eric (11 באוגוסט 2022). "Megan Thee Stallion Releasing New Album Traumazine Tonight". Pitchfork. נבדק ב-11 באוגוסט 2022. {{cite web}}: (עזרה) NME, The 50 best albums of 2022, NME, ‏2022-12-09 (באנגלית בריטית) Rolling Stone, Rolling Stone, The 100 Best Albums of 2022, Rolling Stone, ‏2022-12-01 (באנגלית אמריקאית) Alternative Press MagazineAlternative Press MagazineContributing Authors: Natalia BarrSadie BellMackenzie Cummings-GradyAless, ro DeCaroNeville HardmanIlana KaplanE R. PulgarYasmine Summan, The 55 best albums of 2022, Alternative Press Magazine (באנגלית) Traumazine release formats: "Traumazine Digital Album". 300 Entertainment. ארכיון מ-11 באוגוסט 2022. נבדק ב-12 באוגוסט 2022. {{cite web}}: (עזרה) "Traumazine by Megan Thee Stallion". Apple Music (US). ארכיון מ-12 באוגוסט 2022. נבדק ב-12 באוגוסט 2022. {{cite web}}: (עזרה) "Traumazine CD". 300 Entertainment. ארכיון מ-11 באוגוסט 2022. נבדק ב-12 באוגוסט 2022. {{cite web}}: (עזרה)
ריספקט

ריספקט (באנגלית: Respect) היא מילה אנגלית שמשמעה "כבוד". האם התכוונתם ל... ריספקט (סרט) – סרט מ-2021 המבוסס על חייה של הזמרת אריתה פרנקלין מפלגת ריספקט – מפלגה מרקסיסטית בריטית Respect – שיר שבוצע לראשונה על ידי אוטיס רדינג ב-1965 ומוכר בביצועה של אריתה פרנקלין
ריגטוני

ריגטוני (באיטלקית: Rigatoni) היא סוג של פסטה בצורת צינור באורכים וקטרים שונים שמקורה באיטליה. היא ארוכה יותר מפנה וזיטי, ולעיתים מעוקלת מעט. מקור המילה "ריגטוני" במילה האיטלקית rigato (rigatone היא המילה המרחיבה ו-rigatoni – צורת הרבים), שפירושה "מחורץ" או "מקווקו", והיא מזוהה עם המטבח של דרום ומרכז איטליה. ריגטוני היא פסטה מועדפת במיוחד בדרום איטליה, במיוחד בסיציליה. החריצים, שעל שמם נקראת הפסטה, מהווים משטחי הדבקה טובים יותר עבור רטבים וגבינה מגוררת מאשר פסטה בעלת צדדים חלקים כמו זיטי. מאזה מניקה מדיה וקבצים בנושא ריגטוני בוויקישיתוף ריגטוני, באתר אנציקלופדיה בריטניקה (באנגלית) Rigatoni Origin | Passion for Pasta, Rigatoni Origin | Passion for Pasta (באנגלית אמריקאית) Definition of rigatoni | Dictionary.com, www.dictionary.com (באנגלית) The Nibble: Pasta Types, www.thenibble.com The Nibble: Pasta, www.thenibble.com ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
וזה חזק

"וזה חזק" הוא סינגל שהוקלט על ידי הזמר הישראלי ליאור נרקיס. הוא יצא לאור ב-1 במאי 2022, על ידי חברת התקליטים Mobile1 Music, כסינגל שלא מתוך אלבום. השיר נכתב על ידי נרקיס, רון ביטון וניצן קייקוב, שגם הפיק את השיר. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-143 אלף השמעות. השיר הגיע למקום השני במצעד הסינגלים של המדיה פורסט. הווידאו קליפ הרשמי פורסם ב-1 במאי 2022, יום צאת השיר. הוא בוים והופק על ידי ירין אלוש. נכון לאוגוסט 2022 עומד מונה הצפיות של הקליפ על למעלה מ-1.2 מיליון צפיות. וזה חזק - ליאור נרקיס - ספוטיפיי וזה חזק - Single, אפל מיוזיק
7220

7220 הוא אלבום האולפן השביעי של הראפר האמריקאי ליל דורק. את האלבום הוציאו בשנת 2022 לאור חברות התקליטים אונלי דה פמילי, אלאמו וסוני מיוזיק אנטרטיינמנט. הוא כולל מספר שיתופי פעולה של דורק עם פיוצ'ר, גאנה, סאמר ווקר ומורגן וולן. רצועת בונוס בשם "Computer Murderers" פורסמה ב-18 במרץ, ואילו מהדורת הדלוקס של 7220 יצאה לאור ב-24 ביוני. היא כוללת הופעות אורח נוספות של מאניבאג יו, אלה מאי וא בוגי ויט דה הודי. 7220 קיבל ביקורות חיוביות בדרך כלל ממבקרי המוזיקה העכשווית. הוא נכנס למצעד הבילבורד 200 במקום הראשון, ונמכר בכ-120,500 יחידות שקולות לאלבום בשבוע הראשון לצאתו. 7220 הוא מספר הבית בו התגוררה סבתו של דורק וגם שם הפר בפרסמה אמו, לאשונדה וודארד. ספרה פורסם גם כן ב-2022. כאשר חשף את שמות הרצועות של האלבום הסביר כי הן יעסקו בעיקר בתקופת ילדותו בביתה של סבתו. הוא הבטיח כי על-אף רצועה לא יהיה ניתן לדלג – ביטוי שמשמעותו כי אף אחת מהרצועות לא תיחשב כ"חסרת איכות" או "רדודה". ב-4 בנובמבר 2021 חשף דורק את שם האלבום באמצעות סטורי שהעלה לחשבון האינסטגרם שלו. ב-12 בינואר 2022 הודיע כי בכוונתו לצאת לסיבוב הופעות שיקדם את 7220. הוא גם חשף כי הופעתו הראשונה תיערך ב-8 באפריל בפיניקס שבאריזונה, ואילו ההופעה האחרונה תתקיים בעיר הולדתו שיקגו שבאילינוי. ב-31 בינואר הסביר את משמעות כותרת האלבום. שבוע לאחר מכן הכריז על תאריך פרסומו. הוצאת האלבום תוכננה להתרחש במקבל לפרסום של האלבום האחד-עשר של הראפר שיקגו, שעבד יחד עם קניה וסט ב-Donda 2. אולם שתי ההוצאות נדחו. מידע על האלבום 7220 באתר MusicBrainz "Lil Durk Reveals '7220' Tracklist". Rap-Up. 10 במרץ 2022. נבדק ב-10 במרץ 2022. {{cite web}}: (עזרה) Zidel, Alex (4 בנובמבר 2021). "Lil Durk Announces New Album "7220"". HotNewHipHop. נבדק ב-22 בפברואר 2022. {{cite web}}: (עזרה) Aderoju, Darlene (12 בינואר 2022). "Lil Durk Kicks Off New Year With 7220 Tour Announcement: See Dates". Billboard. נבדק ב-22 בפברואר 2022. {{cite web}}: (עזרה) Aron A. (2 בפברואר 2022). "Lil Durk Announces New Album "7220" Is Complete". HotNewHipHop. נבדק ב-22 בפברואר 2022. {{cite web}}: (עזרה) Price, Joe (7 בפברואר 2022). "Lil Durk's '7220' Album Release Date Will See Him Face Off Against Kanye West". Complex. נבדק ב-22 בפברואר 2022. {{cite web}}: (עזרה) "The ARIA Report: Week Commencing 28 March 2022". The ARIA Report. Australian Recording Industry Association (1673): 6. 28 במרץ 2022. {{cite journal}}: (עזרה) Billboard 200 Albums, Billboard, ‏2023 (באנגלית אמריקאית)
Pissed Me Off

"Pissed Me Off" (בעברית: "עצבן אותי") הוא סינגל שהוקלט על ידי הראפר האמריקאי ליל דורק. הוא יצא לאור ב-15 באוקטובר 2021, על ידי חברת התקליטים אלאמו, כסינגל ראשון מתוך 7220. השיר נכתב על ידי דורק ומתיו מנואל, שגם הפיק אותו. ג'סיקה מקיני מ-Complex Networks תיאה את השיר כ"חזק ואגרסיבי". דוק מתחיל את השיר במחווה לאחיו המנוח ד-ת'אג. בפסוקית מזכיר את הפלישה לביתו ביולי 2021, בו נאלץ לירות בנשק לעבר הפולשים כדי להגן על חברתו. הוא גם הזכיר את קינג וון, חברו הקרוב שנהרג בנובמבר 2020. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-33.8 מיליון השמעות. Marie, Erika (2021-10-15). "Lil Durk Spits Bars About Recent Home Invasion On "Pissed Me Off" Single". HotNewHipHop (באנגלית). Okon, Wongo (2021-10-15). "Lil Durk's 'Pissed Me Off' Addresses Recent Dark Moments In His Life". Uproxx (באנגלית אמריקאית).
Lion Eyes

"Lion Eyes" (בעברית: "עיני אריה") הוא סינגל שהוקלט על ידי הראפר האמריקאי ליל דורק. הוא יצא לאור ב-12 בנובמבר 2021, על ידי חברת התקליטים אלאמו, כסינגל שלא מתוך אלבום. השיר כולל צלילי פסנתר בקטע אינסטרומנטלי המוקדש לו. דורק שר על ההצלחות בחייו, וכן גם על הכישלונות: אבודן חבריו, אלימות, חייו בצל כנופיות רחוב המקנות לו גאווה ומחפות על חוסר הביטחון שלו, לטענתו. לאורך השיר מצהיר דורק כי יש לו עין של אריה ולב של נמר. הקליפ וים על ידי ג'רי הפקות. הוא מציג את דורק בביתו, שם הוא מציג לראווה את כספו, אוסף השעונים והתכשיטים שלו, משחק במשחקי וידאו ומתאמן. נכון לאוגוסט 2022 עומד מונה הצפיות של הקליפ על 20 מיליון צפיות. Cole, Alexander (2021-11-06). "Lil Durk Surprises Fans With New Song "Lion Eyes"". HotNewHipHop (באנגלית). Powell, Jon (8 בנובמבר 2021). "Lil Durk drops off new video for "Lion Eyes"". Revolt (באנגלית אמריקאית). {{cite web}}: (עזרה) Caraan, Sophie (2021-11-08). "Lil Durk Reflects on Losing His Friends in Surprise New Single "Lion Eyes"". Hypebeast. Okon, Wongo (2021-11-06). "Lil Durk's 'Lion Eyes' Video Flexes His Riches And Video Game Skills". Uproxx (באנגלית אמריקאית).
נקודת אדוארדס

נקודת אדוארדס או נקודת אדוארדז או אדוארדס פוינט (באנגלית: Edwards Point) היא לשון יבשה סלעית בקצה הדרומי של חצי האי קרמן, שבאי רוברט באיי שטלנד הדרומיים, שבאנטארקטיקה. חצי האי קרמן הוא הקצה הדרומי של האי רוברט. נקודת אדוארדס היא נקודת הכניסה הדרום-מזרחית של מצר אינגליש ומהווה את הצד המערבי של הכניסה למפרץ דבסיל ואת הצד הדרום-מזרחי של הכניסה מיקלבי קוב. נקודת אדוארדס ממוקמת 5.04 קילומטרים צפונית - מזרחית לנקודת סנטה קרוז שבאי גריניץ'; נקודת אדוארדס ממוקמת 4.57 קילומטרים דרומית - מזרחית לנקודת ברון; נקודת אדוארדס ממוקמת 6.14 קילומטרים דרומית - דרום-מערבית לנקודת רוברט. האירופאים הראשונים שהגיעו לאזור נקודת אדוארדס, היו צידי כלבי ים, שהגיעו לאזור בתחילת המאה ה-19. האזור מופה לראשונה על ידי משלחת מיפוי בריטית בשנת 1968, ועל ידי ממפים בולגרים בשנת 2005 וכן בשנת 2009. לשון היבשה נקראת על שם ויקטור אדוארדס (Victor Edwards), שהיה קרטוגרף במשרד ההידרוגרפי של הממלכה המאוחדת (United Kingdom Hydrographic Office (בראשי תיבות: UKHO)) במהלך שנות ה-30 של המאה ה-20. נקודת אדוארדס - תצלום לווין, תוך סימון אתרים סמוכים באתר קופרניקס
עמוס לביא (פירושונים)

האם התכוונתם ל... עמוס לביא – שחקן ישראלי עמוס לביא (כלכלן) – כלכלן ומנהל ישראלי עמוס לביא (עבריין) – עבריין ישראלי, מראשי משפחת הפשע לביא
מיכאל רביב

מיכאל רביב (נולד ב-7 בספטמבר 1946) הוא אגרונום פרופסור אמריטוס לחקלאות במרכז וולקני ובפקולטה לחקלאות של האוניברסיטה העברית ברחובות. רביב נולד בתל אביב לאנטולי (נפתלי) רבינוביץ ולאסתר שפירא רבינוביץ. אימו הייתה נכדתו של הרב הליטאי זלמן סנדר כהנא שפירא. הוא למד בתיכון אליאנס בתל אביב, עיברת את שמו ל״רביב״ בגיל 16, היה חבר בתנועת הנוער המחנות העולים ושירת בנח"ל. במהלך השירות נישא לאילה נהרין רביב, ולאחר השחרור הם הצטרפו לקיבוץ אייל. ב-1970 הם עזבו את הקיבוץ, חזרו לתל אביב ורביב החל את לימודיו בפקולטה לחקלאות ברחובות, שם הוא השלים לימודי תואר ראשון, שני ודוקטורט בשנת 1979. החל לעבוד במכון וולקני בבית דגן כבר בזמן לימודיו והצטרף כחוקר בכיר במרכז המחקר נווה יער של מנהל המחקר החקלאי עם סיום לימודיו. עבד בנווה יער מ-1979 עד פרישתו ב-2013, ושימש כראש השלוחה בשנים 1999–2005. פרסם יותר ממאה מאמרים בכתבי עת מדעיים והשתתף בעריכת ספר משפיע על גידול במצעים מנותקים שיצא בהוצאות Elsevier בשתי מהדורות . רביב התפרסם בשל עבודתיו הרבות ותרומתו המדעית בתחום החקלאות המקיימת ובפרט בתחום יצור קומפוסט. מיכאל רביב, באתר ResearchGate מיכאל רביב, באתר גוגל סקולר מיכאל רביב, דף שער בספרייה הלאומית מיכאל רביב, באתר של מרכז וולקני Soilless Culture: Theory and Practice Soilless Culture: Theory and Practice Beatrix W. Alsanius, Chris Blok, Willemijn J. M. Cuijpers, Soraya C. França, Handbook for Composting and Compost Use in Organic Horticulture, www.biogreenhouse.org: BioGreenhouse COST Action FA 1105, 2016, ISBN 978-94-6257-749-7. (באנגלית)
מריו קולונה

מריו קולונה (בפורטוגזית: Mário Esteves Coluna;‏ 6 באוגוסט 1935 – 25 בפברואר 2014) היה כדורגלן פורטוגזי, ששיחק בעמדת הקשר מרכזי. הוא נחשב לאחד הקשרים הטובים בדורו, ונתפס כאחד הכדורגלנים הפורטוגזים המוכשרים בכל הזמנים. נולד באי איניאקה, מוזמביק, שהייתה אז לקולוניה פורטוגזית. אביו הגיע מפורטוגל ואמו תושבת המקום. קולונה חתם ב-1954 בבנפיקה ליסבון שבה העביר את מרבית הקריירה. הוא זכה לכינוי O Monstro Sagrado (המפלצת הקדושה), והיה לאחד המוזמביקים הראשונים ששיחקו כדורגל מקצועי מחוץ למדינתו. בעונתו הראשונה 1954/1955 הוצב בעמדת החלוץ וסיים עם 14 שערים ב-26 משחקים, בנוסף לזכייה בליגה הפורטוגלית. לאחר מכן, הוסב בהצלחה לעמדת הקשר המרכזי או ההתקפי על ידי המאמן אוטו גלוריה, שם הוא ניצל היטב את היתרונות שלו. קולונה ניחן בסיבולת וכוח, בעל מסירה מדויקת למרחקים ארוכים וכישורים טכניים. הוא היה לקפטן בנפיקה בין השנים 1963–1970, וזכה עימה בשלל תארים בזירה המקומית. ההישג הגדול של בנפיקה באותה התקופה היה הזכייה פעמיים בגביע אירופה לאלופות בעונות 1960/1961 ו-1961/1962. בשני הגמרים פגשה קבוצות ספרדיות, ברצלונה וריאל מדריד בהתאמה, כשבשניהם קולונה כבש. בניצחון על ריאל מדריד אף ויתר על בעיטת עונשין עבור אאוזביו הצעיר, כדי שזה יוכל להבקיע. קולונה ערך במדי בנפיקה בסך הכל 525 הופעות רשמיות, בהן כבש 127 שערים לאורך 16 עונות. אחרי הפרישה כיהן קולונה בתפקיד נשיא התאחדות הכדורגל של מוזמביק, לאחר שזו קיבלה עצמאות ב-1975. בנוסף לכך, כיהן גם כשר הספורט במדינה בין השנים 1994–1999. קולונה נפטר ב-25 בפברואר 2014 בגיל 78 במפוטו, עקב זיהום ריאתי. קולונה ערך את הופעת הבכורה שלו במדי נבחרת פורטוגל ב-4 במאי 1955, בגיל 19, נגד סקוטלנד בגלאזגו. בניגוד להצלחות הרבות שחווה עם המועדון בנפיקה, עם פורטוגל הייתה זו הצלחה אחת והיא ההעפלה למונדיאל 1966. קולונה פתח לצד חיימה גראסה במרכז הקישור בכל ששת משחקי המוקדמות לטורניר, ואף כבש שער בראשון, ניצחון 1–5 על טורקיה. במונדיאל עצמו קולונה היה לקפטן הנבחרת שסיימה במקום השלישי, הישג השיא שלה במונדיאל עד היום. בנוסף לכך נכלל בנבחרת המצטיינת של הטורניר. בנפיקה ליסבון אליפות פורטוגל (10): 1954/1955, 1956/1957, 1959/1960, 1960/1961, 1962/1963, 1963/1964, 1964/1965, 1966/1967, 1967/1968, 1968/1969 הגביע הפורטוגלי (6): 1954/1955, 1956/1957, 1958/1959, 1961/1962, 1963/1964, 1968/1969 גביע אירופה לאלופות (2): 1960/1961, 1961/1962 נבחרת פורטוגל מקום שלישי בגביע העולם: 1966 אישיים הנבחרת המצטיינת בגביע העולם: 1966 מדיה וקבצים בנושא מריו קולונה בוויקישיתוף מריו קולונה, באתר Transfermarkt מריו קולונה, באתר National Football Teams מריו קולונה, באתר FootballDatabase.eu [1]"קולונה, קשרה של בנפיקה". פיפ"א, 9 במרץ 2012(באנגלית) FIFA.com - Eusebio-inspired Benfica rock Real, web.archive.org, ‏2012-08-02
מטאבו

מטאבו (בגרמנית: Metabo, או בשם המלא Metabowerke GmbH) היא יצרנית של כלי עבודה חשמליים לאנשי מקצועיים. מטה מטאבו לה בנורטינגן, גרמניה. החברה נוסדה בשנות העשרים וקבלה את שמה ממקדחה ידנית, מה שנקרא בגרמנית "Metallbohrdreher". כיום, מטאבו מציעה מגוון רחב של כלי עבודה חשמליים. החברה נמצאת בבעלות חברת ההשקעות האמריקאית Kohlberg Kravis Roberts &Co. בשנת 1923, אלברכט שניצלר בנה את המקדחה הראשונה שלו במאפייה של הוריו בנורטינגן. 50,000 עותקים של מקדחה זו נמכרו תחת הכינוי No. 18 ושנה לאחר מכן נוסדה חברת Schnizler GmbH. המייסד השותף יוליוס קלוס היה הבעלים של מבשלת בירה בשם "Sonnenbrauerei" בנורטינגן. החברה עברה לגור בחדרי מבשלה זו הממוקמת ברחוב צ'רץ'. וולטר ראוך הפך לשותף ב-1927 וניהל את ההפצה הלאומית והבינלאומית של הכלים. בשנת 1932 שונה שמה של החברה ל- Metabowerke Closs, Rauch & Schnizler KG. המפעל ניצל מנזקים חמורים בשנות המלחמה, אך בשלהי סתיו 1945, שריפה הרסה קרוב ל-75% ממתקני הייצור. השחזור הושלם ב-1948. הצמיחה המהירה של החברה גרמה למעבר למטה חדש. בשנת 1953, החלה בניית מפעל חדש באזור התעשייה של נירטינגן "Steinach". המעבר הושלם בשנת 1969 עם בניין מנהלה חדש. במהלך צעדי ארגון מחדש, קבוצת Metabo רכשה ב-1999 את אלקטרה בקום (Elektra Beckum), חברה ממפן, צפון גרמניה. בשילוב עם השתלטותם של שני יצרני מכונות (עיבוד עץ) אחרים, צעד זה הפך לזמן קצר את מטאבו ליצרנית השנייה בגודלה של מכונות נייחות לעיבוד עץ בעולם. עם זאת, בעשור הבא, הם החליטו להתמקד בעיקר בייצור כלים חשמליים קטנים יותר. בשנת 2004, מטאבו ארגנה מחדש את הייצור והוקם מפעל בשנחאי. השילוב המלא של אלקטרה בקום התרחש ב-2006. בשנת 2010 סיימה את ההתנתקות מהמפעל במפן שסימנה את סוף תהליך הארגון מחדש של מפעלי הייצור. במרץ 2016 מטאבו נרכשה על ידי, היטאצ'י-הוקי, חלק מקבוצת היטאצ'י. קבוצת היטאצ'י מכרה את היטאצ'י-הוקי במרץ 2017 ל-HK Holdings, ישות הפועלת בחסות חברת ההשקעות KKR. מדיה וקבצים בנושא מטאבו בוויקישיתוף אתר האינטרנט הרשמי של מטאבו מטאבו, ברשת החברתית פייסבוק מטאבו, ברשת החברתית אקס (טוויטר) מטאבו, סרטונים בערוץ היוטיוב Metabo Shanghai History of the company Metabo: History (אורכב 16.01.2014 בארכיון Wayback Machine), Abruf: 9. "Acquisition of Metabo AG by Hitachi Koki completed" (PDF). Hitachi Koki. נבדק ב-17 באפריל 2016. {{cite web}}: (עזרה) "Announcement Regarding Results of the Tender Offer for the Shares of Hitachi Koki Co., Ltd. (Securities Code 6581) by HK Holdings Co., Ltd" (PDF). נבדק ב-8 באוגוסט 2018. {{cite web}}: (עזרה)
אולקסנדר סירסקי

אלכסנדר סטניסלבוביץ' סירסקי (באוקראינית: Олександр Станіславович Сирський, נולד ב-26 ביולי 1965) הוא קולונל גנרל אוקראיני המשמש מאז 8 בפברואר 2024 כמפקד העליון של הכוחות המזוינים של אוקראינה. סירסקי התגייס לצבא הסובייטי ב-1982. בשנת 1986 סיים בית הספר לקצינים במוסקבה. הוצב כמפקד מחלקה ביחידת שריון במחוז פולטבה. לאחר התפרקות ברית המועצות התגייס למשמר הלאומי של אוקראינה. בהמשך עבר לצבא אוקראינה. הוא התקדם במהירות בסולם הדרגות. הוא פיקד על הבריגדה הממוכנת ה-72 ולאחר מכן היה סגן מפקד מרכז הפיקוד של הצבא. במסגרת תפקידיו פעל לקידום שיתוף הפעולה האוקראיני עם נאט"ו ולהתאמת הצבא האוקראיני לתקנים של נאט"ו. עם פרוץ המלחמה בדונבאס מונה לראש מטה הלוחמה בטרור (АТО). בתוקף תפקידו הוא הוביל את הקרבות כנגד המיליציות של לוהנסק ודונצק. על הישגיו בקרבות אלו זכה בעיטור מסדר בוגדן חמלניצקי מדרגה שלישית. ב-6 במאי 2019 מונה לראש מטה המבצעים המשותף המתאם את הפעולות בין הזרועות השונות בצבא אוקראינה. ב-5 באוגוסט של אותה שנה מונה למפקד צבא היבשה האוקראיני. בתחילת הפלישה הרוסית לאוקראינה ב-2022, פיקד סירסקי בעצמו על הגנת הבירה קייב. על פעולה זו הוענק לו עיטור בוגדן חמלניצקי מדרגה שנייה. סירסקי בלט בתור מפקד השדה המוכשר בצבא האוקראיני, ובפיקודו הוטלה מתקפת הנגד של מחוז חרקוב בספטמבר 2022. לאחר מכן פיקד על ההגנה הארוכה במהלך הקרב על באחמוט. בשלב זה הלחימה הפכה למערכת התשה שוחקת וארוכה, והצבא הרוסי הפעיל את מסת כוחותיו כדי להתקדם לאורך החזית המזרחית, כאשר העיירה באחמוט נמצאת בלב הקרב. הצבא האוקראיני, בפיקודו של סירסקי, אחז בעיירה תוך כדי קרב עקוב מדם וממושך עד שנסוג לאחר שהא את התקדמות הכוחות הרוסיים במשך כמעט שנה שלמה. לאחר כישלון מתקפת הנגד האוקראינית בקיץ 2023, הסיטואציה לאורך החזית החלה להתערער. בפברואר 2024, בצל התקדמות הדרגתית של הצבא הרוסי לאורך החזית המזרחית, מונה בידי הנשיא זלנסקי להחליף את ולרי זלוז'ני במשרת המפקד העליון של הכוחות המזוינים של אוקראינה. המצב עם מינויו לתפקיד היה שאוקראינה התקשתה לגייס כוחות חדשים לצבאה כדי לשנות את המאזן ולקחת את המומנטום בחזית מידי הכוחות הרוסים. מיד עם מינויו התמודד עם המתקפה הרוסית החדשה בקרב על אבדייבקה. בבוקר 10 בפברואר 2024 החל הצבא הרוסי בהתקפת פתע על העיר מצפון ומדרום. התקפה זו סיימה למעשה את "מתקפת הנגד" הכושלת של צבא אוקראינה לכיוון העיר מליטופול, כיוון שהצבא האוקראיני החיש תגבורות עצומות לצורך הגנה על אבדייבקה. לאחר שהתברר שאין ביכולתם של הכוחות לשנות את המומנטום, הורה סירסקי על נסיגה והעיירה אבדייבקה נפלה לידי הרוסים. באוגוסט, נוכח המצב המתערער בהדרגה לאורך החזית בדונבאס, יזם סירסקי מהלך של מתקפה לתוך שטח רוסיה, ובכך פתח את חזית קורסק במלחמת אוקראינה-רוסיה. נכון ל-13 באוגוסט, סירסקי הודיע שצבאו כבש 1,000 ק"מ רבועים משטח רוסיה. 190,000 תושבים רוסים במחוזות קורסק ובלגורוד פונו או היו בתהליך פינוי מבתיהם. צבא אוקראינה פתח בתקיפות נוספות לאורך הגבול. מדיה וקבצים בנושא אולקסנדר סירסקי בוויקישיתוף יאיר נבות, אדריכל הפלישה האוקראינית לרוסיה, באתר ynet, 14 באוגוסט 2024 אולקסנדר סירסקי, ברשת החברתית אקס (טוויטר) אולקסנדר סירסקי, ביישום טלגרם 10 фактів із життя Олександра Сирського. Хто такий новий командувач ООС Новий командир на Донбасі: що відомо про генерала Сирського Підступи до Києва на надійному замку, – командувач оборони столиці провів перевірку יאיר נבות, אדריכל הפלישה האוקראינית לרוסיה, באתר ynet, 14 באוגוסט 2024